[{"text_idx": "#000003", "text": "FW: Skype toetab tudengite magistrio\u0303pinguid 8000 euroga"}, {"text_idx": "#000006", "text": "FW: RIA hoiatab vo\u0303rguseadmete vastu suunatud ru\u0308nnete eest"}, {"text_idx": "#000009", "text": "FW: Sony avas fotograafiaveebi \u03b1 Universe"}, {"text_idx": "#000014", "text": "FW: RIA hoiatab vo\u0303rguseadmete vastu suunatud ru\u0308nnete..."}, {"text_idx": "#000017", "text": "FW: LG suurendab investeeringuid robootika valdkonda"}, {"text_idx": "#000021", "text": "Eleringi uus kaardirakendus na\u0308itab vabu liitumisvo\u0303imsusi kogu..."}, {"text_idx": "#000022", "text": "Canon tuli va\u0308lja kolme uue objektiiviga"}, {"text_idx": "#000024", "text": "Uuel mudelil EF 24\u201370 mm f/2,8L II USM on ta\u0308ielikult muudetud optikasu\u0308steem. Rida optilisi ta\u0308iendusi pakuvad paremat jo\u0303udlust, ja\u0308a\u0308dvustades kogu kaadri veelgi detailsemalt ning va\u0308hendades moonutusi kogu suumiulatuses, eriti maksimaalse fookuskaugusega 70 mm."}, {"text_idx": "#000025", "text": "Ta\u0308nu muudetud optikasu\u0308steemile, mis sisaldab kahte eriti madala hajuvusteguriga (UD) ja u\u0308hte Super UD asfa\u0308a\u0308rilist elementi, et va\u0308hendada oluliselt kromaatilist aberratsiooni ja va\u0308rviha\u0308gu, pakub see objektiiv u\u0308htlaselt teravaid ja suure kontrastsusega pilte. Igal la\u0308a\u0308tseelemendil on Canoni optimeeritud Super Spectra va\u0308a\u0308ristused, et va\u0308hendada varikujutisi ja halosid ning tagada hea va\u0308rvitasakaal. Lisaks minimeerib fluorikiht tolmu, mustuse ja so\u0303rmeja\u0308lgede kinnitumist objektiivi eesmisele ja tagumisele osale."}, {"text_idx": "#000026", "text": "Objektiiv EF 24\u201370 mm f/2,8L II USM vo\u0303imaldab fotograafidel soovitud objekte la\u0308hedalt pildistada \u2013 minimaalse teravustamiskaugusega 0,38 m ja nii kogu suumi ulatuses. Ringitu\u0308u\u0308pi ultrahelimootor (USM), to\u0303hus protsessor ja ta\u0308iustatud autofookuse algoritmid teevad koosto\u0308o\u0308d, et tagada ta\u0308pne, vaikne ja kiire automaatteravustamine. Iga vo\u0303tte u\u0308le ta\u0308ielikku kontrolli soovivatel fotograafidel vo\u0303imaldab pidev manuaalfookus igal ajal teravustamist timmida vo\u0303i muuta, isegi aktiivse autofookuse korral."}, {"text_idx": "#000027", "text": "Mudel EF 24\u201370 mm f/2,8L II USM on uusim objektiiv tipptasemel L-sarjas, mis pakub Canoni kvaliteetseid ja kasutajaso\u0303bralikke disainiuuendusi. Ta\u0308iustatud on ka objektiivi mehaanilist struktuuri, et pakkuda vastupidavamat suumi ning objektiivitorus sees suuremat va\u0308rina- ja po\u0303rutuskindlust. Eelmise mudeliga vo\u0303rreldes on ka selle mo\u0303o\u0303tmed 10 mm vo\u0303rra va\u0308henenud, mis tagab parema portatiivsuse ja mugavuse igapa\u0308evasel kasutamisel. Uus suumilukustushoob vo\u0303imaldab fotograafidel suumiasendi ka maksimaalselt laias asendis fikseerida, et hoida a\u0308ra objektiivi kahjustumist liikumisel, samas kui vee- ja tolmukindel konstruktsioon[ii] vo\u0303imaldab kasutajatel isegi karmimates oludes pildistamist ja\u0308tkata."}, {"text_idx": "#000028", "text": "Lisaks toob Canon ta\u0308na turule ka uued mudelid EF 24 mm f/2,8 IS USM ja EF 28 mm f/2,8 IS USM \u2013 maailma esimesed fikseeritud fookuskaugusega 24 mm ja 28 mm lainurkobjektiivid, milles on kasutusel optiline pildistabiliseerimistehnoloogia. Ideaalsed nii maastikuvo\u0303tete kui ka fotoreportaaz\u030cide tegemiseks; mo\u0303lemad objektiivid pakuvad paindlikkust, vo\u0303imaldades fotograafidel ta\u0308nu valgusjo\u0303ulisuse ja pildistabilisaatori kombineerimisele ka\u0308estpildistamisel veelgi erinevaid vo\u0303ttestseene ja objekte ja\u0308a\u0308dvustada \u2013 ka kehvades valgusoludes."}, {"text_idx": "#000029", "text": "Ilma pildistabilisaatorita objektiividega vo\u0303rreldes kuni nelja astme vo\u0303rra pikemat sa\u0308riaega pakkuvad uued objektiivid on ta\u0308nu oma laiematele fookuskaugustele ideaalsed vo\u0303ttestseeni laialdasemaks ja\u0308a\u0308dvustamiseks. Mo\u0303lemal objektiivil on suur f/2,8 ava, mis vo\u0303imaldab fotograafidel va\u0308ikest teravussu\u0308gavust kasutada vo\u0303i ka ha\u0308maramates valgusoludes pildistada. Suur ava ja pildistabiliseerimistehnoloogia muudavad mo\u0303lema objektiivi ideaalseks ka kiirelt liikuvate objektide pildistamiseks, kuna Canoni ta\u0308iustatud pildistabiliseerimistehnoloogia suudab tuvastada panoraamliikumist ning tavalisest pildistabiliseerimisrez\u030ciimist automaatselt panoraam-rez\u030ciimile u\u0308mber lu\u0308lituda, aidates kasutajatel liikumist palju ta\u0308psemalt tabada."}, {"text_idx": "#000030", "text": "Autofookuse vaikse ja u\u0308likiire to\u0308o\u0308 tagab ringitu\u0308u\u0308pi ultrahelimootor ja veel mo\u0303ned lisaomadused, sealhulgas optimeeritud autofookuskontroll. Pidev manuaalfookus vo\u0303imaldab teravustamist timmida ka aktiivse autofookuse korral, samas kui minimaalsed teravustamiskaugused 0,20 m (EF 24 mm f/2,8 IS USM) ja 0,23 m (EF 28 mm f/2,8 IS USM) vo\u0303imaldavad fotograafidel va\u0308ikeseid vo\u0303i detailsemaid objekte veelgi la\u0308hemalt ja\u0308a\u0308dvustada."}, {"text_idx": "#000031", "text": "Nii mudel EF 24 mm f/2,8 IS USM kui ka EF 28 mm f/2,8 IS USM on u\u0308mberkujundatud optikasu\u0308steemiga, et parandada pildikvaliteeti ja va\u0308hendada ja\u0308relto\u0308o\u0308tluse vajadust. Asfa\u0308a\u0308riline vormitud klaasist la\u0308a\u0308tseelement korrigeerib optikasu\u0308steemi abil aberratsiooni, samas kui Canoni Super Spectra va\u0308a\u0308ristused va\u0308hendavad varikujutisi ja halosid. Va\u0308ljastpoolt vo\u0303ivad mo\u0303lemad objektiivid tunda uhkust mitmete Canoni professionaalse L-sarja objektiividele sarnaste disainilahenduste u\u0308le: na\u0308iteks on objektiivitoru sama kattekihiga ja teravustamisro\u0303ngas sarnase kujundusega. Samuti on lisatud maastike pildistamisel abiks olev vahekauguse mo\u0303o\u0303teskaala; ning ta\u0308nu objektiivide kompaktsele disainile mahuvad need ho\u0303lpsalt igasse kaamerakotti."}, {"text_idx": "#000033", "text": "Erakordset teravust pakkuv ta\u0308iesti uudne optikasu\u0308steem\nUD (eriti madala hajuvusteguriga) ja super UD elemendid\nKiire ja vaikne ultrahelimootoriga autofookus"}, {"text_idx": "#000035", "text": "24 mm lainurkobjektiiv (38 mm ekvivalent APS-C formaadis sensoritel)\nKuni nelja astme vo\u0303rra pikemat sa\u0308riaega vo\u0303imaldav pildistabilisaator\nRingikujuline ava pehme taustaha\u0308gu saavutamiseks\nHalosid va\u0308hendavad Super Spectra va\u0308a\u0308ristused"}, {"text_idx": "#000037", "text": "28 mm lainurkobjektiiv (45 mm ekvivalent APS-C formaadis sensoritel)\nKuni nelja astme vo\u0303rra pikemat sa\u0308riaega vo\u0303imaldav pildistabilisaator\nRingikujuline ava pehme taustaha\u0308gu saavutamiseks\nHalosid va\u0308hendavad Super Spectra va\u0308a\u0308ristused"}, {"text_idx": "#000038", "text": "[i] Canoni uuringute kohaselt 2012. aasta veebruari seisuga."}, {"text_idx": "#000039", "text": "[ii] Veekindel konstruktsioon u\u0308mber objektiivikinnituse, parameetripaneeli, suumiro\u0303nga, teravustamisro\u0303nga ja suumilukusti. Ilmastikukindel ainult koos ilmastikukindla EOS-sarja kaamerakerega kasutades."}, {"text_idx": "#000043", "text": "Previous story Tele2 kasum kasvas 13 protsenti\nNext story EK asepresident, kutsub u\u0308les osalema lairibau\u0308henduse kiiruse mo\u0303o\u0303tmise uuringus"}]